
Convertyng al unto his propre wille,

From which he Is dereyned, soth to telle,            21 SO

And here agayn no creature of lyve
Of no degre avayleth for to stryve.

"Than is it wisdom, as thenketh me,
To maken vertu of necessity
And take it wel, that we may nat eseliewe^
And namely that that to us alle is dewe.
And who-so graccheth aught., he doth folye^
And rebel is to him that al may gye.
And certeynly a man hath most honour
To deyen in his excellence and flour,,                    2100

Whan he is siker of his goode name.
Than hath lie doon his freend, ne him, no schamc.,
And glader ought his freend ben of his dclh>
Whan with honour is yolden up the brefch,
Thanne whan his name appalled is for age ;
For al forgeten is his vasselage.
Thanne is it best, as for a worth! fame,
To dye whan a man is best of name*
The contrary of al this is wilf illnesse.
Why grucchen we ? why have we hevynesse5      2200
That good Arcyte, of ehyvalry the flour,
Departed is,, with worschip and honour
Out of this foule pnsoun of this lyf ?
Why gruccheth heer his cosyn and I)is wyf
Of his welfare, that loven him so we! ?
Can he hem thank ? nay, God wool, never a del,
That bothe his soule and eek heraself offcnrie,
And yet they may here lustes nat amende*

C( What may 1 conclude of this longc scrye,
But aftir wo I rede us to be merye,                      2310

And thanke Jubiter of al his grace ?
And or that we departe fro this place,
I rede that we make, of sorwes two,
O parfyt joye lastyng ever mo :
And loketh now wher most sorwe is her-inno,
Ther wol we first amenden and bygyimc.

<rSustyr," quod he, "this is my fill asnent,
With al thavys heer of my parlement,
That gen til Falomon, yoor owne kniglit,
That serveth yow with herte, wil, and might,      2220
And ever hath doon, syn fyrst tyme ye him knowe,
That ye schul of your grace upon him rewe5
And take him for your houabond and for lord:
Lene me youre hand, for this is cure aeord,

